"Neviem, či som sa vôbec niekedy chcela stať herečku. Som aktívny človek, predstava, že čakám na telefonát nebolo niečo, čo by mi sedelo," povedala 44-ročná herečka v rozhovore pre britský denník The Guardian.
"Robila som to však naďalej, skúšala prestať a potom zase pokračovala. Celý čas vás sprevádza neistota, ale možno práve to vás núti pokračovať," vysvetlila.
Blanchett tiež priznala, že vie byť skutočnou pesimistkou. "Zistíte to, keď vyhráte Oscara, zídete z pódia a poviete si: 'Bože, moja kariéra práve vyvrcholila'," dodala držiteľka Oscara v kategórii Najlepší ženský herecký výkon vo vedľajšej úlohe za stvárnenie Katharine Hepburn vo filme Letec (2004).